Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18.decembra 2007

Materiál číslo: 110/2007

K bodu:  Návrh Všeobecne záväzného nariadenia mestskej časti Bratislava - Petržalka číslo................., ktorým  sa  mení  Všeobecne  záväzné  nariadenie  mestskej  časti  Bratislava – Petržalka č. 3/2006 z  28.03.2006 o poskytovaní sociálnych služieb a o spôsobe určenia úhrady, výške úhrady a spôsobe platenia úhrady za sociálne služby poskytované Strediskom sociálnych služieb Petržalka                                                                                                           
___________________________________________________________________________

Predkladá:					Návrh uznesenia:

Marian Miškanin	                                    v prílohe
prednosta					

Prerokované:	
v miestnej rade 				 
dňa 11.12. 2007.	

Spracoval:
Kvetoslava Beňová			 
riaditeľka Strediska sociálnych služieb Petržalka

N á v r h   u z n e s e n i a

Miestne zastupiteľstvo mestskej časti Bratislava-Petržalka 

u z n á š a   s a  na

Všeobecne záväznom  nariadení  mestskej časti Bratislava - Petržalka číslo................., ktorým  sa  mení  Všeobecne  záväzné  nariadenie  mestskej  časti  Bratislava – Petržalka č. 3/2006 z 28.03.2006 o poskytovaní sociálnych služieb a o spôsobe určenia úhrady, výške úhrady a spôsobe platenia úhrady za sociálne služby poskytované Strediskom sociálnych služieb Petržalka                                                                                                           

Dôvodová správa

 	 Stredisko sociálnych služieb Petržalka bolo zriadené Miestnym zastupiteľstvom mestskej časti Bratislava-Petržalka uznesením č.12 zo dňa 1.3.2003 podľa zákona NR SR č.337/1990 Zb. o hlavnom meste SR Bratislave v znení neskorších predpisov, zákona 195/1998 Z.z. o sociálnej pomoci v znení neskorších predpisov, zákona č. 416/2001 Z.z. o prechode niektorých pôsobností z orgánov štátnej správy na obce a vyššie územné celky a zákona č. 303/1995 Z.z. o rozpočtových pravidlách v znení neskorších predpisov ako rozpočtová organizácia, ktorá je svojimi príjmami a výdavkami napojená na rozpočet zriaďovateľa, t.j. Mestskú časť  Bratislava-Petržalka.

Návrh všeobecne záväzného nariadenia Mestskej časti Bratislava - Petržalka číslo......,  ktorým  sa  mení  Všeobecne  záväzné  nariadenie  mestskej  časti  Bratislava – Petržalka č. 3/2006 z  28.03.2006 o poskytovaní a o úhradách sociálnych služieb Strediska  sociálnych služieb Petržalka sa predkladá, okrem iného, aj z dôvodu otvorenia prevádzky Zariadenia opatrovateľskej služby v zrekonštruovanej budove na Mlynarovičovej č.23. 
Poplatky za stravovanie a bývanie sa navyšujú z dôvodu nárastu cien energií, potravín a ďalších prevádzkových nákladov. Zdravotný stav klientov v zariadení  bude vyžadovať mimoriadnu  24-hodinovú  starostlivosť a z toho dôvodu nastáva aj zvýšenie cien za zaopatrenie.   Poplatok za všetky služby poskytované v zariadení bude pre klienta z Petržalky  cca 12 500,- Sk.
Súčasne upravuje zlúčenie prevádzok  Domova pre osamelých rodičov a Stanice opatrovateľskej služby do jednej organizačnej jednotky  Domov pre rodičov a deti. K zlúčeniu došlo uzn. miestneho zastupiteľstva č. 315 zo dňa 28.3.2006. Zákon č. 195/1998 Z.z. o sociálnej pomoci, § 18 ods.8, túto možnosť zlúčenia umožňuje.

Materiál bol prerokovaný v sociálnej a bytovej komisii, ako aj vo finančnej komisii, ktorých stanoviská  tvoria  prílohu.
Materiál bol prerokovaný dňa 11.12.2007 v miestnej rade bez pripomienok.

Vyhodnotenie pripomienkového konania

Návrh VZN o poskytovaní sociálnych služieb a o spôsobe určenia úhrady, výške úhrady a spôsobe platenia úhrady za sociálne služby poskytované Strediskom sociálnych služieb Petržalka bol odovzdaný na pripomienkovanie všetkým oddeleniam Miestneho úradu mestskej časti Bratislava-Petržalka ako aj na internetovej stránke a neboli predložené žiadne pripomienky.

                                         

Návrh
Všeobecne záväzného nariadenia Mestskej časti Bratislava - Petržalka číslo................., ktorým  sa  mení  Všeobecne  záväzné  nariadenie  mestskej  časti  Bratislava - Petržalka
č. 3/2006 z  28.03.2006 o poskytovaní sociálnych služieb a o spôsobe určenia úhrady,výške úhrady a spôsobe platenia úhrady za sociálne služby poskytované Strediskom  sociálnych služieb Petržalka.
––––––––––––––––––––––––––––––––––––––––––––––––––––––––––––––––	

Miestne zastupiteľstvo mestskej časti Bratislava Petržalka podľa § 6 ods. 1 zák. SNR č. 369/1990 Zb. o obecnom zriadení v znení neskorších predpisov v spojení s § 29 a podľa § 15 ods. 2 písm. a) zákona SNR č. 377/1990 Zb. o hlavnom meste Slovenskej republiky v znení neskorších predpisov sa uznieslo na tomto dodatku všeobecného záväzného nariadenia :   
                                                                                                                                                                                                                                1) V § 1 sa Stanica opatrovateľskej služby pre deti a  Domov pre osamelých rodičov mení  na                                                                                                                                                                   
      Domov  pre rodičov a deti (ďalej len DpRaD).         
      
2)  V § 3 sa vkladá do:
     bodu  2   dodatok  k vete „ a peňažný príspevok za opatrovanie  člena rodiny“
     bodu  7 za slovo „čas“ slová „ nevyhnutný na doriešenie sociálnej  situácie  občana“
     v bode 7 sa slová  „s počtom lôžok  2,3 a 4“  nahrádzajú slovami „ počtom lôžok  1,2 a 3“                                                        
                         
3) V §  5 v bode 3 písm. d)  sa vkladá slovo „ a desiaty“.                                          

4)  Doterajšie §§ 6, 7 sa zlučujú a označia sa ako   § 6, ktorý vrátane nadpisu znie:
 
„§ 6
Domov pre rodičov a deti (ďalej len DpRaD)

1. V DpRaD možno poskytovať sociálnu službu :
        a)  dieťaťu vo veku od 3 rokov veku do skončenia  povinnej školskej dochádzky, ktorých          
             život  alebo zdravie a výchova sú ohrozené,
        b)   rodičovi s maloletým dieťaťom, ktorých život  alebo zdravie sú ohrozené,
        c)   osamelej tehotnej žene, ktorej život a zdravie sú ohrozené.

2. V DpRaD možno poskytovať tieto druhy sociálnej služby :
     a) bývanie
     b) zaopatrenie
     c) stravovanie
     d) poradenstvo
     e) pomoc  pri príprave na školské vyučovanie, sprevádzanie do  školy  a  zo školy, alebo  
         sprevádzanie  na  záujmovú   činnosť a zo záujmovej činnosti,
     f) výchovná  starostlivosť  o deti  predškolského  veku.

3. V DpRaD  sa poskytuje  celodenné  stravovanie.  Za  celodenné stravovanie  sa  považujú   
    raňajky, obed, večera a  dve vedľajšie jedlá.
    Raňajky, desiata a olovrant sa v DpRaD zabezpečuje na základe schváleného jedálneho                
    lístka vedúcou zariadenia, obed a večera sa  zabezpečuje prostredníctvom zmluvného 
    partnera. 

4. V  DpRaD  sa  poskytuje  bývanie  prechodne na  určitú  dobu na doriešenie sociálnej 
    situácie občana. Bývanie je poskytované v izbách s počtom lôžok 1,2,3 a 4.                                

5. Za  bývanie v DpRaD  sa  považuje  užívanie podlahovej plochy  obytnej  miestnosti,  
    príslušenstva obytnej   miestnosti  a spoločných priestorov, užívanie prevádzkového 
    zariadenia obytnej miestnosti, príslušenstva obytnej miestnosti a užívanie vybavenia 
    obytnej miestnosti, príslušenstva  obytnej miestnosti a spoločných priestorov a vecné 
    plnenia spojené s bývaním.

6. Za  zaopatrenie sa považuje najmä upratovanie, poskytovanie  posteľnej bielizne, pranie  
    a žehlenie alebo mangľovanie posteľnej bielizne,  pranie a žehlenie osobného šatstva,                   
    poskytovanie pomoci na zabezpečenie nevyhnutných životných úkonov, ak  ich             
    poskytovanie vyžaduje  nepriaznivý zdravotný stav  dieťaťa, komunikácia, záujmová a    
    kultúrna činnosť.
                                                                                                                                                                                                                                                                                                                                                                                                                                                                                                                                                                                                                                                                                                            
7. Poradenstvo  je odborná činnosť zameraná na zistenie rozsahu  a uplatňovaní foriem      
    a charakteru  sociálnej núdze, na   zistenie príčin   jej  vzniku,  na  poskytnutie  informácií                                                                                                                                                                                                                                  
    o možnostiach   riešenia hmotnej núdze, alebo sociálnej núdze a na usmernenie občana   pri   
    voľbe  a  uplatňovaní  foriem  sociálnej   pomoci, poskytuje sa najmä rodinám.“

5)  Doterajší § 8  sa označuje ako  § 7 v ktorom : 
     v bode 8 sa za slová “povinný platiť “  vkladá slovo „plnú“                                      
     v bode 8 písm. b)  sa za  slová  “v ZOS s denným pobytom“  vkladajú slová  „ a v DpRaD    
     s prechodným pobytom“
     za bod 8 sa vkladá nový bod 9, ktorý znie: „ Občan za dni prerušenia poskytovania   
     starostlivosti v ZOS z dôvodu hospitalizácie platí úhradu za bývanie v plnej výške                                                                                              
     a 20% z úhrady za zaopatrenie“.
     vkladá sa nový bod 10, ktorý znie: „ Lôžko s čiastočnou   úhradou, alebo bez úhrady od 
     občana má status sociálneho lôžka a kritéria na status sociálneho lôžka upravuje 
     Prevádzkový poriadok SSS Petržalka“.

6)  Doterajší § 9 sa označuje ako   § 8 a vkladá sa  nový bod 4, ktorý znie : 
     
 „  Od občana nemožno požadovať predaj, alebo prenájom :                    
     a)   nehnuteľnosti, ktorú užíva na primerané trvalé bývanie,
     b)  hnuteľnej veci, ak by bol v rozpore s morálnymi a etickými zásadami.“ 

7)  Doterajší § 10 sa označuje ako   § 9 a v bode  4  sa doterajší text nahrádza novým textom, 
      ktorý znie:                                              
     „Denná sadzba je :                                                                     
       za stravovanie	180,- Sk                                                 
       za bývanie	  60,- Sk                                                                                                 
       za zaopatrenie	200,- Sk „        
                                                                        
      a vkladá sa nový bod 5, ktorý znie :     
      „Výška   stravnej   jednotky  sa   upravuje    od   ceny obeda  a  dôchodcom  s                        
       trvalým   pobytom v  mestskej  časti Bratislava–Petržalka  aj  od  výšky  príspevku          
       poskytovaného mestskou  časťou“. 

8)  Doterajší § 11 sa označuje ako  § 10  a v bode  4 sa  výška poplatku  „90,- Sk“ mení na 
     „100,- Sk.“ 

9)  Doterajší § 12 sa označuje ako  § 11 a  v bode  6 písm. e) sa dopĺňa za slovom „olovrant“   
     slovo „ a desiaty“                                                       
10) Doterajší § 13 sa označuje ako  § 12, ktorý vrátane nadpisu znie  :

„§ 12
Domov pre rodičov a deti

1. Úhrada za nevyhnutnú starostlivosť v DpRaD v kalendárnom mesiaci  na  dieťa  sa  určí   
    ako  súčet  úhrady za  stravovanie, pri celoročnom  pobyte  30  násobok  dennej  sadzby.

2. Úhradu  za  starostlivosť v  DpRaD je občan povinný uhradiť najneskôr  v  posledný  deň
    kalendárneho mesiaca, v ktorom mu bola táto služba poskytnutá.

3. Pri nástupe  do  zariadenia  počas  kalendárneho mesiaca platí občan  za  tento  mesiac odo 
    dňa nástupu do zariadenia podľa počtu dní,  počas  ktorých sa občanovi poskytuje   
    starostlivosť v zariadení  do  konca  kalendárneho  mesiaca. 

4. Celková úhrada sa zaokrúhľuje na celé koruny smerom nadol.

5. Pri   celoročnom  pobyte za stravu sa  účtuje denná sadzba za dieťa vo veku :
    a)  3 – 6 rokov         62,- Sk,
    b)  6 – 10 rokov       65,- Sk,
    c) 10 – 15 rokov      70,- Sk. 

6. Pri celoročnom  pobyte  za zaopatrenie sa účtuje  20,-Sk/deň.

7. Úhrada  za bývanie a poradenstvo v DpRaD sa určí  ako súčet dennej  sadzby  a počtu  dní  
    daného  mesiaca, počas ktorých sú  občanovi  poskytované  sociálne  služby. Denná  sadzba    
    je, ak ide o :  
    a) osamelého rodiča                          60,- Sk  
    b) dieťa                                            20,- Sk 
    c) druhé  dieťa                                 10,- Sk 
    d) tretie a ďalšie dieťa                       5,- Sk
    e) druhého a ďalšieho dospelého     40,- Sk“

11)  § 14 vrátane nadpisu sa vypúšťa. 

12)  Doterajší § 15 sa označuje ako   § 13. 

Účinnosť

    Toto  nariadenie nadobúda účinnosť 1. januára 2008.

                         
                                                                                                                     Milan  Ftáčnik 
                                                                                                                           starosta

Stanovisko sociálnej a bytovej komisie zo dňa  28. 11. 2007

        Prítomní: A.Sotníková, O.Adamčiaková, M.Novota, V.Palková, D.Smolka, 
                          E.Králiková, H.Stachová, R.Pavlík, R.Stuhl

Materiál  - Návrh Všeobecne záväzného nariadenia mestskej časti Bratislava -          Petržalka číslo................., ktorým sa  mení Všeobecne záväzné nariadenie  mestskej  časti  Bratislava – Petržalka č. 3/2006 z  28.03.2006 o poskytovaní sociálnych služieb a o spôsobe určenia úhrady, výške úhrady a spôsobe platenia úhrady za sociálne služby poskytované Strediskom sociálnych služieb Petržalka                                                                                                            _________________________________________________________________________

      
1.	Komisia sa na svojom zasadnutí zaoberala predmetným materiálom a  odporučila   
      schváliť návrh predmetného všeobecne záväzného nariadenia.
   
   Hlasovanie: za 7, proti 0, zdržal sa 2

                                                                            Mgr. Anna Sotníková v.r.
                                                                               predsedníčka komisie

za správnosť :  G.Janíková

Stanovisko
finančnej komisie pri miestnom zastupiteľstve Bratislava-Petržalka zo dňa 12.11.2007

Prítomní: : Mgr. Belohorec, Mgr. Bakerová-Dragúňová, p. Števove, MUDr. Janota, PhD., CSc, Ing. Kocka, Ing. Plšek
Neprítomní: Ing. Weissensteiner,   Ing. Hanák, Ing. Vermeš 

K bodu : 
Návrh VZN o úhradách sociálnych služieb 
Stanovisko:
Finančná komisia žiada odstrániť legislatívne nezrovnalosti predkladaného materiálu a doplnenie dôvodovej správy.
Hlasovanie:
Prítomní : 6
Za           : 6
Proti        : 0
Zdržal sa : 0
Finančná komisia na najbližšom zasadnutí prerokuje materiály k legislatívnemu procesu v podmienkach Bratislavy a MČ Petržalka.
Hlasovanie:
Prítomní : 6
Za           : 6
Proti        : 0
Zdržal sa : 0

V Bratislave 12.11.2007                                                    Mgr. Michal Belohorec v.r.
                                                                                             predseda FK

Za správnosť: Ing. Lukáček